Document ID: 32011R1263

A BIZOTTSÁG 1263/2011/EU VÉGREHAJTÁSI RENDELETE
(2011. december 5.)
a Lactobacillus buchneri (DSM 16774), a Lactobacillus buchneri (DSM 12856), a Lactobacillus paracasei (DSM 16245), a Lactobacillus paracasei (DSM 16773), a Lactobacillus plantarum (DSM 12836), a Lactobacillus plantarum (DSM 12837), a Lactobacillus brevis (DSM 12835), a Lactobacillus rhamnosus (NCIMB 30121), a Lactococcus lactis (DSM 11037), a Lactococcus lactis (NCIMB 30160), a Pediococcus acidilactici (DSM 16243) és a Pediococcus pentosaceus (DSM 12834) bármely állatfaj takarmányadalékaként való engedélyezéséről
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
mivel:
(1)
Az 1831/2003/EK rendelet rendelkezik az adalékok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
(2)
Az 1831/2003/EK rendelet 7. cikkének megfelelően kérelmek érkeztek a (DSM 16774), a (DSM 12856), a (DSM 16245), a (DSM 16773), a (DSM 12836), a (DSM 12837), a (DSM 12835), a (NCIMB 30121), a (DSM 11037), a (NCIMB 30160), a (DSM 16243) és a (DSM 12834) engedélyezésére vonatkozóan. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
(3)
A kérelmek a Lactobacillus buchneri (DSM 16774), a Lactobacillus buchneri (DSM 12856), a Lactobacillus paracasei (DSM 16245), a Lactobacillus paracasei (DSM 16773), a Lactobacillus plantarum (DSM 12836), a Lactobacillus plantarum (DSM 12837), a Lactobacillus brevis (DSM 12835), a Lactobacillus rhamnosus (NCIMB 30121), a Lactococcus lactis (DSM 11037), a Lactococcus lactis (NCIMB 30160), a Pediococcus acidilactici (DSM 16243) és a Pediococcus pentosaceus (DSM 12834) bármely állatfaj takarmányadalékaként való engedélyezésére, valamint azoknak a „technológiai adalékok” adalékkategóriába történő besorolására irányulnak.
(4)
Az Európai Élelmiszerbiztonsági Hatóság (a továbbiakban: Hatóság) 2011. szeptember 6-i véleményében a Lactobacillus buchnerire (DSM 16774 (2), a Lactobacillus buchnerire (DSM 12856) (3), és a Lactobacillus brevisre (DSM 12835) (4) vonatkozóan megállapította, hogy ezek a mikroorganizmusok nincsenek káros hatással az állati vagy emberi egészségre, illetve a környezetre, valamint nagyobb aerob szilázsstabilitást eredményező savtermelés fokozása révén valamennyi zöldtakarmány esetében javíthatja a szilázstermelést. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. A hatóság ellenőrizte továbbá az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmányadalékok vizsgálatakor alkalmazott analitikai módszerről szóló jelentést.
(5)
A Hatóság 2011. szeptember 6-i, a Lactobacillus paracaseire (DSM 16245) (5), a Lactobacillus paracaseire (DSM 16773) (6), a Lactobacillus plantarumra (DSM 12836) (7), a Lactobacillus plantarumra (DSM 12837) (8), a Lactobacillus rhamnosusra (NCIMB 30121) (9), a Lactococcus lactisra (NCIMB 30160) (10), a Pediococcus acidilacticire (DSM 16243) (11), és a Pediococcus pentosaceus (DSM 12834) (12), valamint 2011. szeptember 8-i, a Lactococcus lactisra (DSM 11037) (13) vonatkozó véleményében megállapította hogy ezek a mikroorganizmusok nincsenek káros hatással az állati vagy emberi egészségre, illetve a környezetre, valamint - a pH-szint csökkentése és a szárazanyag jobb megóvása révén - valamennyi zöldtakarmány esetében javíthatják a szilázstermelést. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. A hatóság ellenőrizte továbbá az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmányadalékok vizsgálatakor alkalmazott analitikai módszerről szóló jelentést.
(6)
A Lactobacillus buchneri (DSM 16774), a Lactobacillus buchneri (DSM 12856), a Lactobacillus paracasei (DSM 16245), a Lactobacillus paracasei (DSM 16773), a Lactobacillus plantarum (DSM 12836), a Lactobacillus plantarum (DSM 12837), a Lactobacillus brevis (DSM 12835), a Lactobacillus rhamnosus (NCIMB 30121), a Lactococcus lactis (DSM 11037), a Lactococcus lactis (NCIMB 30160), a Pediococcus acidilactici (DSM 16243) és a Pediococcus pentosaceus (DSM 12834) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően az említett mikroorganizmusok használata az e rendelet mellékletében meghatározottak szerint engedélyezhető.
(7)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A mellékletben meghatározott, a „technológiai adalékok” adalékkategóriába és a „szilázsadalékok” funkcionális csoportba tartozó mikroorganizmusok takarmányadalékként történő használata a mellékletben meghatározott feltételek mellett engedélyezett.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. december 5-én.

Labels: 16
17
0
3
6